Kenia yleisurheilun maailmanmestaruuskilpailuissa

**[[Kenia]]** on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Se on saanut MM-kilpailuissa yhteensä 161 mitalia, joista 62 on kultaisia. Se on Afrikan menestynein maa ja hallinnut erityisesti miesten kestävyysjuoksuja. Yhtä kultamitalia lukuun ottamatta sen kaikki MM-mitalit on saavutettu vähintään 400 metrin mittaisilta juoksumatkoilta. Pekingissä 2015 Kenia oli mitalitilaston ykkönen.

Yksittäisten lajien mitalitilastoissa Kenia on MM-kisojen menestynein maa miesten 800 metrin juoksussa, 1&nbsp;500 metrin juoksussa, 5&nbsp;000 metrin juoksussa sekä miesten ja naisten 3&nbsp;000 metrin estejuoksussa ja miesten ja naisten maratonilla. Billy Konchellah voitti 800 metrillä kultaa vuosina 1987 ja 1991 sekä pronssia vuonna 1993, jolloin maailmanmestaruuden vei toinen kenialainen Paul Ruto. Seuraavat kolme maailmanmestaruutta voitti tanskalainen Wilson Kipketer, joka hänkin on alun perin kenialainen. Osakassa 2007 voitti 800 metrin kultaa kenialainen Alfred Kirwa Yego, Daegussa 2011 sekä Pekingissä 2015 David Rudisha ja Eugenessa 2022 Emmanuel Korir. Miesten 1&nbsp;500 metrillä Kenia on voittanut viisi maailmanmestaruutta. Asbel Kiprop voitti vuosina 2011, 2013 ja 2015, Elijah Manangoi vuonna 2017 sekä Timothy Cheruiyot vuonna 2019. Miesten 5&nbsp;000 metrillä Kenia on voittanut seitsemän maailmanmestaruutta. Yobes Ondieki oli mestari vuonna 1991, Ismael Kirui vuosina 1993 ja 1995, Daniel Komen vuonna 1997, Richard Limo vuonna 2001, Eliud Kipchoge vuonna 2003 ja Benjamin Limo vuonna 2005. Miesten estejuoksussa Kenia on yltänyt 13 kultamitaliin, minkä lisäksi kaksi maailmanmestaruutta on voittanut Keniasta Qatarin maajoukkueeseen ostettu Saif Saaeed Shaheen, entiseltä nimeltään Stephen Cherono. Kenian paidassa 3&nbsp;000 metrin esteitten kultaa ovat juosseet Moses Kiptanui vuosina 1991, 1993 ja 1995, Kiptanuin vuonna 1997 hopealle jättänyt Wilson Boit Kipketer, Christopher Koskei vuonna 1999, Reuben Kosgei vuonna 2001, Brimin Kiprop Kipruto vuonna 2007, maan menestynein MM-kisaedustaja Ezekiel Kemboi vuosina 2009, 2011, 2013 ja 2015 sekä Conseslus Kipruto vuosina 2017 ja 2019. Miesten maratonilla kenialaisista ovat maailmanmestaruuden voittaneet Douglas Wakiihuri vuonna 1987, Luke Kibet vuonna 2007, Abel Kirui vuosina 2009 ja 2011 ja Geoffrey Kirui vuonna 2017. Naisten estejuoksussa maailmanmestaruuden ovat voittaneet Milcah Chemos Cheywa vuonna 2013, Hyvin Jepkemoi vuonna 2015 ja Beatrice Chepkoech vuonna 2019. Naisten maratonin kenialaiset maailmanmestarit ovat Catherine Ndereba vuosilta 2003 ja 2007, Edna Kiplagat vuosilta 2011 ja 2013 ja Ruth Chepngetich vuonna 2019. 

Ezekiel Kemboi on voittanut miesten estejuoksussa neljä kultamitalia ja saavutti jo niitä ennen kolme hopeamitalia. Faith Kipyegon on voittanut 1&nbsp;500 metrillä kolme kultaa ja kaksi hopeaa ja lisäksi 5&nbsp;000 metrillä yhden kullan. Vivian Cheruiyot on voittanut naisten 5&nbsp;000 ja 10&nbsp;000 metrillä neljä kultaa ja yhden hopean vuosina 2007–2015. Estejuoksun kolminkertainen maailmanmestari Moses Kiptanui saavutti kultamitaliensa lisäksi yhden hopean. Asbel Kiprop on voittanut kolme kertaa peräkkäin kultaa 1&nbsp;500 metrillä vuosina 2011–2015. Kolme kertaa himmeämmille mitaleille on päässyt Paul Tergat, joka jäi 10&nbsp;000 metrin juoksussa aina Etiopian Haile Gebrselassien taakse ja sai saaliikseen kaksi hopea- ja yhden pronssimitalin, sekä Paul Tanui, joka on ollut 10&nbsp;000 metrillä pronssilla vuosina 2013, 2015 ja 2017. Keniasta muualle muuttaneista urheilijoista Bernard Lagat saavutti synnyinmaansa riveissä yhden MM-hopean vuonna 2001 mutta voitti Yhdysvaltain kansalaisena kaksi maailmanmestaruutta Osakassa 2007 sekä saavutti kaksi hopeaa ja yhden pronssin kaksissa seuraavissa kisoissa. Vuonna 2017 naisten maratonin voitti Bahrainia edustanut kenialaissyntyinen Rose Chelimo. Ensimmäisenä kenialaisena kenttälajin mitalin saavutti Julius Yego, joka voitti keihäänheitossa kultaa Pekingissä 2015. Kenian ensimmäinen pistesijoille eli kahdeksan parhaan joukkoon MM-kilpailuissa päässyt urheilija oli Julius Korir, joka Helsingissä 1983 sijoittui 3&nbsp;000 metrin estejuoksussa seitsemänneksi. Hän oli noissa kisoissa ainoa kenialainen pistesijoilla, mutta sen jälkeen maa on voittanut vähintään yhden kultamitalin kaikissa MM-kisoissa.

## Kenian MM-mitalit kisoittain

## Kenian MM-mitalit lajeittain

### Miehet

### Naiset

## Kenian parhaat MM-mitaliurheilijat

## Lähteet

* 
* 
* 
* 
* 
* 
* 
*